Satamaito

Satamaito on Ulvilassa toimiva meijeriosuuskunta, jonka omistaa 140 länsisuomalaista maidontuottajaa. 

 Historia 
pienoiskuva|Satamaidon entinen meijeri Porissa.
Satamaidon edeltäjien toiminta alkoi Porissa vuonna 1903, jolloin Karjarannan kaupunginosaan perustettiin Porin Ympäristön Osuusmeijeri. Se sijaitsi Karjarannassa aina vuoteen 1920 saakka, jolloin meijeri muutti läheiselle Katariinankadulle. Vuonna 1981 Porin Ympäristön Osuusmeijeri yhdistyi Eurassa, Kiukaisissa ja Säkylässä toimineen Lännen Maidon sekä nakkilalaisen Maito-Teljän kanssa Osuuskunta Satakunnan Maidoksi. Uusi osuuskunta aloitti toimintansa vuotta myöhemmin, ja vuonna 1986 se muutti nimensä Osuuskunta Satamaidoksi. Viitattu 6.5.2014  Vuonna 1994 Satamaito irtautui Valiosta ja aloitti yhteistyön Ingmanin kanssa.

Toukokuussa 2014 yhtiö kertoi suunnitelmistaan siirtää meijeri vuonna 2016 Ulvilaan Uponorilta vapautuviin tiloihin.

Satamaito on julkaissut maidontuottajien Maitoviesti-lehteä.

 Toiminta 
Satamaidon tuotantotilat sijaitsevat Ulvilan Friitalassa. Yritys muutti Ulvilaan vaiheittain vuosina 2016–2018 aiemmista Porin keskustassa sijainneista entisen Porin Oluttehtaan vieressä sijainneista tiloistaan. Virallisesti Satamaito muutti Ulvilan-tiloihin marraskuussa 2018.

Satamaito työllistää suoraan 74 henkilöä.

 Tuotanto-ongelmat 2015 
Meijerin tuotteita vedettiin myynnistä kahdesti toukokuussa 2015 kymmeniä tuhansia litroja. Maitotuotteiden epäiltiin aiheuttavan terveysongelmia, ja syyksi paljastui enterobakteeri, jota oli löytynyt pesulinjastosta.http://yle.fi/uutiset/satamaidon_ongelmien_syy_selvisi_enterobakteeri/7980874 Jälkimmäisessä tapauksessa epäiltiin kyseessä olleen listeriabakteeri.http://yle.fi/uutiset/satamaidossa_epaillaan_listeriabakteeria/7990635

 Valio-omistus 
Satamaito omistaa yhden kilpailijansa Valion osakkeen. Osake vastaa 0,002 prosentin omistusosuutta. 

 Lähteet 

Aiheesta muualla
 Kalevi Jäntti. Yhdeksän vuosikymmentä Satamaitoa, Pori : Osuuskunta Satamaito, 1992.  

Luokka:Suomen meijerit
Luokka:Suomalaiset osuuskunnat
Luokka:Suomalaiset elintarvikealan tuotemerkit
Luokka:Ulvila